jkorsvik/nowiki_second_scrape_merged huggingface dataset:
Paul Althaus

Paul Althaus (født 4. februar 1888 i Obershagen ved Celle, død 18. mai 1966 i Erlangen) var en tysk protestantisk teolog.
Paul Althaus var sønn av teologen Paul Althaus d.e. (1861–1925). Han studerte evangelisk teologi i Tübingen og Göttingen. Under første verdenskrig tjenestegjorde han som lasarettprest. Fra 1919 var han professor i systematisk teologi ved Universitetet i Rostock, før han i 1925 ble utnevnt til professor i systematisk og nytestamentlig teologi i Erlangen. Fra 1926 til 1964 var han president for Luther-selskapet (Luther-Gesellschaft).I 1933 hilste han nazistenes maktovertakelse velkommen, selv om han senere distanserte seg fra Hitlers kirkepolitikk. Etter andre verdenskrig var han først leder for en denazifiseringskommisjon ved universitetet, men da det ble kjent at han hadde hatt befatning med nazismen, ble han i 1947 avsatt fra professoratet. Året etter kunne han imidlertid fortsette som professor, og beholdt stillingen til han gikk av i 1956.Althaus var motstander av Karl Barths dialektiske teologi. Han ble regnet som en fremragende kjenner av Martin Luthers teologi.


== Referanser ==
Indre emigrasjon

Indre emigrasjon (tysk: Innere Emigration) betegner holdningen blant kunstnere, forfattere og vitenskapsfolk som sto i opposisjon mot nazismen, men likevel valgte å bli værende i Tyskland etter den nazistiske maktovertakelsen i 1933 (og Østerrike etter Anschluss i 1938).
Begrepet har også blitt brukt om intellektuelle som levde i stille opposisjon til DDR.


== Kjente «indre emigranter» ==
Hans Carossa
Theodor Haecker
Ernst Jünger
Friedrich Georg Jünger
Axel Andersen

Axel Andersen er navnet til flere personer:

Axel Andersen (1846–1913), norsk filolog og religionshistoriker
Axel Andersen (turner), dansk turner
Axel Andersen (1846–1913)

Axel Andersen (født 22. august 1846 i Stavern, død 7. desember 1913 i Kristiania) var en norsk filolog, pedagog og dogmehistoriker.
Axel Andersen ble student i 1864, studerte klassisk filologi og ble cand. mag. i 1871. Fra 1869 var han ansatt ved Gjertsens skole i Kristiania, og fra 1876 til han søkte avskjed i 1900 var han adjunkt ved Kristiania katedralskole.


== Dogmehistoriker ==
Andersen deltok på den antikirkelige fløyen i religionsdebatten i Norge på slutten av 1800-tallet. I 1895 utga han boken Skolen og «kirken», der han angrep Den norske kirkes innflytelse over skolevesenet i Norge. I de neste årene drev han omfattende studier over Det nye testamente, og utga i 1898 en bok (Lov og evangelium) der han angrep lutherdommens lære om rettferdiggjørelse. I 1898 leverte han en doktoravhandling om Nadveren i de par første aarhundreder eft. Kr. I denne avhandlingen forsøkte han å påvise at nattverden ikke var innstiftet av Jesus, men en senere oppfinnelse. Avhandlingen ble bedømt av det historisk-filosofiske fakultetet ved universitetet i Kristiania. I bedømmelseskomitéen satt filologen P. O. Schjøtt og de to teologene Sigurd Odland og Lyder Brun. De to siste stemte mot godkjennelse, og Andersen fikk derfor ikke doktorgraden. Avhandlingen ble likevel rost av Arne Garborg, og Bjørnstjerne Bjørnson skrev en brosjyre («Natveren seet i Udviklingens Lys», 1903) basert på den.
Etter å ha blitt avvist av universitetet søkte Andersen avskjed fra stillingen som lærer for å vie seg til fortsatt polemikk med teologene. I 1902 skrev han en tysk artikkel om nattverden i Zeitschrift für die neutestamentliche Wissenschaft, og i 1904 ble doktoravhandlingen oversatt til tysk. Andersens arbeid ble rost i flere utenlandske tidsskrifter, og hans venn Anathon Aall forsøkte på dette grunnlaget å få universitetet til å omgjøre sin beslutning. Det historisk-filosofiske fakultetet opprettholdt imidlertid forkastelsen av avhandlingen ved en avstemning i 1909. I stedet ble han ansatt som lektor i latin ved universitetet i 1910. Han fikk også en viss oppreisning ved at den tyske teologen Adolf von Harnack under sitt foredrag i Kristiania i 1910 spesielt fremhevet ham som en betydelig forsker.


== Litteratur ==
Einar Molland: Norges kirkehistorie i det 19. århundre, bind II. Oslo: Gyldendal, 1979.


== Referanser ==


== Eksterne lenker ==
Axel Andersen i Norsk biografisk leksikon
Christian August Bugge

Christian August Bugge (født 11. mai 1853 i Mandal, død 12. desember 1928) var en norsk teolog.
Christian August Bugge var sønn av skipsreder Jørgen Ørbeck Bugge og Guriane Olsen. Han var far til kunsthistorikeren Anders Bugge (1889–1955).
Bugge ble student i 1872 og cand. theol. i 1878. Etter videre studier ved Universitetet i Erlangen ble han i 1879 utnevnt til residerende kapellan ved St. Petri menighet i Stavanger, hvor han var konsituert sogneprest fra 1882 til 1885. I 1887 ble han residerende kapellan i Sandsvær, og i 1893 kallskapellan i Kongsberg.
Bugge tok doktorgraden i 1895 og fikk fra 1901 til 1903 et stipend av Stortinget for å drive vitenskapelige studier. I 1903 ble han konstituert som prest ved Botsfengselet i Kristiania.
Som teolog utga Bugge flere vitenskapelige verker, de fleste på tysk. Fra tiden som fengselsprest skrev han erindringene Fra min Fængselstid (1916). Han skrev også en bok om Mandal, En sørlandsby (1924). Han var medlem av eksamenskommisjonen ved teologisk eksamen ved universitetet.


== Utmerkelser ==
Bugge var medlem av Christiania videnskabsselskap fra 1897.


== Referanser ==


== Litteratur ==
Albert J. Lange: Norges gejstlighet i 1914. Christiania: Hanche, 1915.


== Eksterne lenker ==
(no) Publikasjoner av Christian August Bugge i BIBSYS
(no) Christian August Bugge i Store norske leksikon
Store katter

Store katter er ikke en enhetlig biologisk gruppe i systematikken, men snarere et fysisk samlebegrep som samler alle store katter. Begrepet omfatter alle artene i den biologiske gruppa kalt store kattedyr (som omfatter slektene med brølekatter og treleoparder), samt artene gaupe, gepard og puma fra gruppa små kattedyr. Begrepet store katter omhandler således alle kattedyr som kan oppnå en viss vekt, typisk 25–30 kg eller mer.


== Liste over arter ==
Store kattedyr (Panterlinjen):

Neofelis (treleoparder)
N. nebulosa (treleopard)
N. diari (borneotreleopard)
Panthera (brølekatter)
P. leo (løve)
P. onca (jaguar)
P. pardus (leopard )
P. tigris (tiger)
P. uncia (snøleopard)Små kattedyr:

Lynx (gaupelinjen)
L. canadensis (kanadisk gaupe)
L. lynx (gaupe)
L. pardinus (pantergaupe, også kalt spansk gaupe og iberisk gaupe)
L. rufus (rødgaupe)
Pumalinjen
Puma (pumaer)
P. concolor (puma, også kalt cougar og fjelløve)
Acinonyx (geparder)
A. jubatus (gepard)Sort panter er en fellesbenevnelse som refererer til store kattedyr som har sort eller tilnærmet sort i pels, noe som forårsakes av melanisme (som er det motsatte av albinisme). Selv om melanisme kan opptre hos flere kattearter refererer begrepet sort panter kun til sorte individer hos de tre artene jaguar, leopard og puma.


== Fotogalleri ==
Vektene som antydes for artene nedenfor er representative for arten, men på ingen måte maksimalvekter for den. Dyra er sortert fra størst til minst.
Storvikfjellet

Storvikfjellet er et fjell på østsiden av Sørfjorden i Bodø kommune. Det har en høyde på 814 meter over havet. Fjellet ligger i den vestlige delen av Sjunkhatten nasjonalpark.


== Fotnoter ==


== Referanser ==


== Eksterne lenker ==
Storvikfjellet (814) fra Heggmoen, Toppturer i Salten
The Amnesic Incognito Live System

The Amnesic Incognito Live System eller Tails er en Debian-basert Linux-distribusjon som har som mål å bevare personvern og anonymitet. Systemet er konstruert for å kjøres fra en Live-CD eller minnepinne og til å ikke etterlate noen spor på maskinen det benyttes på med mindre brukeren eksplisitt ber om det. Alle utgående tilkoblinger tvinges til å gå gjennom Tor, og alle direkte (ikke-anonyme) tilkoblinger blokkeres.


== Referanser ==


== Eksterne lenker ==
(en) Offisielt nettsted 
(en) The Amnesic Incognito Live System – kategori av bilder, video eller lyd på Commons
Mandarinsaft

Mandarinsaft er et band fra Trondheim som spiller musikk for barn (og voksne) i alle aldre. Gruppa består av Even Moen Jenssen fra Namsos/Overhalla og Bendik Ulla fra Molde. Bandet startet i 2010, og den selvtitulerte førsteplata ble utgitt i juni 2011. Plata var dedisert til en gruppe barn i en barnehage i Trondheim, som levde seg inn i en magisk fantasiverden og var med å skape alle karakterene i de forskjellige låtene.Mandarinsaft har mottatt støtte fra Kulturrådet for virksomheten sin og har siden 2011 gitt ut seks album og spilt over tusen konserter. Plata På vei te en venn ble utgitt på Øra Fonogram 29. juni 2018, et album som ble nominert til Spellemannprisen 2018 i klassen barnemusikk. 7. oktober 2022 ga bandet ut albumet Puteslott.


== Diskografi ==
2022: Puteslott
2018: På vei te en venn
2014: I verdens hemmelige hage
2012: Den magiske juledrikken
2011: Under månen
2011: Mandarinsaft


== Nåværende bandmedlemmer ==
Bendik Ulla - vokal, gitar, piano
Even Moen Jenssen - vokal, gitar, trommer
Johannes Rosmo Kuvås - bass
Anders Brønstad - gitar


=== Tidligere bandmedlemmer ===
Bjarne Lutnæs Olafsen, trommer
Tom André Hånsnar, bass
Pål Mathias Nødseth, gitar
Kristoffer Finnanger Lysgård, gitar


=== Gjesteartister ===
Gjennom seks utgivelser har følgende gjester vært med:

Daniel Herskedal
Anders Boska
Marit Aspås, cello
Elisabeth Hagen Hestetun, vokal
Hege Mærvoll Stien, vokal
Simon Bergeton Nylund, vokal
Ingrid Bjørkøy, vokal
Hilde Nordberg Johannesen, vokal
Kjellaug Bjerkestrand, vokal
Siri Gjære, vokal
Lene Beate Granheim, vokal
Jan Magne Førde, trompet
Espen Jørgensen Bjarnar, gitar
Bjarne Lutnæs Olafsen, trommer
Jimmy Nymoen, munnspill
Anders Brønstad, gitar
Inger Jacobsen, horn
Anne Kathrine Nyland, fløyte
Arild Nygård, motorsag
Hilde Liv Bergh, kor
Susanna Engelin Bolås, kor
Tron Kjetil Frøland, kor
Stian Skagen Eriksen, kor
John Are Drivvold, kor
Håvard Hundseth, kor
Johanne Rimul, kor


== Referanser ==


== Eksterne lenker ==
(no) Offisielt nettsted 
(en) Mandarinsaft – kategori av bilder, video eller lyd på Commons 
(en) Mandarinsaft på Discogs
Penang internasjonale lufthavn

Penang internasjonale lufthavn (IATA: PEN, ICAO: WMKP) (tidligere kjent som Bajan Lepas internasjonale lufthavn) er flyplassen til byen Bayan Lepas, Penang i Malaysia. 


== Referanser ==


== Eksterne lenker ==
Offisielt nettsted 
(en) Penang International Airport – kategori av bilder, video eller lyd på Commons
Langkawi internasjonale lufthavn

Langkawi internasjonale lufthavn (IATA: LGK, ICAO: WMKL) er flyplassen på øya Langkawi, Kedah i Malaysia. 
I 2015 håndterte flyplassen 2.336.117 passasjerer og 30.853 fly.Langkawi International Maritime and Aerospace Exhibition (LIMA), en internasjonal luftfartsutstilling for flyindustrien og forestillinger for publikum, foregår på flyplassen. 


== Historie ==
Byggingen av den moderne flyplassen begynte i 1991 og ble ferdigstilt i desember 1993. Langkawi International Airport hadde vært flyplassen til den japanske hæren i 1945 og senere for den britiske hæren. Kedah har to flyplasser: Langkawi International Airport og Sultan Abdul Halim Airport.


== Ulykker og hendelser ==
En ulykke skjedde 2. desember 2007, under LIMA 2007, en forestilling for publikum, hvor tre fallskjermjegere falt i havet og deretter druknet. De deltok i en repetisjonsøvelse for å ta tilbake flyplassen fra terrorister.


== Referanser ==


== Eksterne lenker ==
Offisielt nettsted 
(en) Langkawi International Airport – kategori av bilder, video eller lyd på Commons
Sultan Abdul Halim lufthavn

Sultan Abdul Halim lufthavn (IATA: AOR, ICAO: WMKA) er flyplassen til Alor Setar, Kedah i Malaysia. 


== Referanser ==


== Eksterne lenker ==
Sultan Abdul Halim airport
Twenty Four Seven

Twentyfour Seven eller 24/7 refererer vanligvis til noe som er kontinuerlig tilgjengelig eller aktivt, spesielt i engelsk språkbruk.
Det kan også viser til:


== Musikk ==
Twenty 4 Seven, et nederlandsk hip-house-band
Twenty Four Seven (album), et album med Tina Turner
Twenty Four Seven (sang), et sang med Tina Turner
Twenty Four Seven (Dallas Crane album), 2000
TwentyFourSeven (UB40 album), 2008
24/7 (GusGus album), 2009
24/7 (Rojo album), 2003
24/7 (Dino album), 1989
24/Seven (Big Time Rush album), 2013
24/7 (EP), EP av U.D.O. fra 2005
"24/7 (Crazy 'bout Your Smile)", sang fra 2002 av Nikki Webster
"TwentyFourSeven" (sang), en singel fra 2001 av Artful Dodger med Melanie Blatt
"24/7" (3T sang), 1995
"24/7", en sang av Danny Noriega og Diamonique
"24/7", en sang av Kevon Edmonds
"24/7" (2Yoon sang)


== TV ==
Twentyfourseven, en realityserie på MTV
TwentyfourSeven, en australsk komedieserie
24/7 (news channel), en 24-timers nyhetskanal fra USA
24/7 (TV-serie), en sportsdokumentar produsert av HBO
24Seven (TV series), en britisk TV-serie


== Film ==
Twenty Four Seven (film), en film fra 1997 av Shane Meadows
24/7 Film Festival, en filmkonkurranse som arrangeres årlig i New South Wales i Australia


== Andre ==
24/7 Prayer, en kristen bevegelse for kontinuerlig bønn døgnet rundt
Taurus PT 24/7, et våpen
24. juli, skrevet i formatet 24/7
Hervé

Hervé er et fransk mannsnavn med opprinnelse i engelske Harvey. Navnet skrives også Herve. Navnet er vanlig i Frankrike og i mange fransktalende land i Afrika.


== Etymologi ==
Hervé er en fransk form av engelske Harvey, som igjen har opprinnelse i bretonske Haerviu, dannet av haer «kamp» og viu «verdig».


== Utbredelse ==
Herve og Hervey var vanlige navn i England i middelalderen.

Tabellen nedenfor gir en detaljert oversikt over populariteten til mannsnavnet Hervé  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Hervé Villechaize (1943–1993), fransk skuespiller
Hervé Tullet (f. 1958), fransk barnebokforfatter og illustratør
Hervé Bourlard, belgisk-sveitsisk professor og leder av forskningssenter


== Annen bruk av navnet ==
Hervé Léger, fransk motehus


== Referanser ==


== Eksterne lenker ==
(en) Behind the Name: Hervé
(en) Think Baby Names: Hervé
Georg Forster forskningsstasjon

Georg Forster er en tidligere tysk forskningsstasjon i Antarktis. Den ble offisielt åpnet av DDR 21. april 1976 som den første tyske forskningsstasjonen i Antarktis. Stasjonen var helårsbemannet og lå i nærheten av den russiske stasjonen Novolazarevskaja i Schirmacheroasen i Dronning Maud Land. Stasjonen ble i 1987 navngitt etter Georg Forster som seilte med James Cook og i 1775 ble den første tyskeren som gikk i land på Sør-Georgia.
Ved stasjonen ble det fra begynnelsen av blitt forsket på den øvre atmosfæren, og fra 1985 var fokus for forskningen studier av ozonlaget. Arbeidet på stasjonen ble avsluttet i februar 1993. Fra 1993 til 1996 ble stasjonen stengt ned i tre trinn og området ble ryddet for avfall og skrap. Alle deler blir fullstendig demontert og transportert vekk med skip. Etter initiativ fra østtyske ekspedisjonsmedlemmer er det satt opp en bronseplakett på en fjellvegg i sørenden av området. Området ble i 2013 oppført på Antarktistraktatens liste over historiske steder og kulturminner i Antarktis.


== Eksterne lenker ==
Data fra 426 radiosondeoppsendelser i årene 1985–1991. doi:10.1594/PANGAEA.547983
Paech, H. J.: «Die DDR-Antarktisforschung - eine Retrospektive» i Polarforschung, vol. 60, s. 197-218, 1992
Margarete Pauls: Vor 25 Jahren: Eröffnung der ersten deutschen Antarktisstation, Alfred-Wegener-Institut für Polar- und Meeresforschung, 20. april 2001
Ruta (kvinnenavn)

Ruta er et litauisk og polsk kvinnenavn. Navnet er vanlig i Latvia og Litauen. Den litauiske formen skrives også Rūta.


== Etymologi ==
Ruta har flere opprinnelser. Det er:

en litauisk og polsk form av kvinnenavnet Ruth, som har hebraisk opprinnelse. Betydningen av navnet er usikker, men er  trolig relatert til det hebraiske ordet re'ut (רְעוּת), «venn».
et litauisk navn som betyr «rute (plante)».
et indisk navn som betyr «omdømme».


== Utbredelse ==
Tabellen nedenfor gir en detaljert oversikt over populariteten til kvinnenavnet Ruta og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Ruta Sepetys (f. 1967), litauisk-amerikansk forfatter
Ruta Gedmintas (f. 1983), engelsk skuespiller
Rūta Meilutytė (f. 1997), litauisk svømmer


== Referanser ==


== Eksterne lenker ==
(en) Behind the Name: Ruta
(en) Think Baby Names: Ruta
Desire (fornavn)

Desire er et fransk mannsnavn. Det skrives også Désiré. Formene Desire og Desiré brukes også noe som kvinnenavn, selv om den feminine formen av det franske navnet opprinnelig er Désirée.


== Etymologi ==
Désiré er en maskulin form av det franske kvinnenavnet Désirée, som betyr «ønsket». Navnet er også relatert til det romeske kvinnenavnet Desiderata, som var en feminin form av Desideratus, dannet av latinske desideratum, «ønsket».


== Utbredelse ==
Desire er mest brukt som mannsnavn, og er vanlig i mange land i Afrika. Desire er også noe brukt som kvinnenavn.
Tabellen nedenfor gir en detaljert oversikt over populariteten til mannsnavnet Desire  i noen av de landene hvor statistikk er tilgjengelig.
Tabellen nedenfor gir en detaljert oversikt over populariteten til kvinnenavnet Desire og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Jean Désiré Gustave Courbet (1819–1877), fransk maler
Paul Desiré Trouillebert (1829–1900), fransk maler
Désiré-Magloire Bourneville (1840–1909), fransk nevrolog
Désiré-Émile Inghelbrecht (1880–1965), fransk komponist
Laurent-Désiré Kabila (1939–2001), kongolesisk president
Jacques-Désiré Périatambée (f. 1975), mauritansk fotballspiller
Joseph-Désiré Job (f. 1977), fransk-kamerunsk fotballspiller


== Referanser ==


== Eksterne lenker ==
(en) Behind the Name: Desire
(en) Think Baby Names: Desire
Sten Treland

Sten Treland er et psevdonym for forfatterne Stan Lauryssens og Joost Houtman. Sammen utga de boka De lachende eland (Den leenden elgen) på nederlandsk ved forlaget Manteau i 2013.


== Referanser ==
Synthetoceras

Synthetoceras var en firehornet gaffelbukk som levde i pliocen i slutten av tærtiær. Den var et pattedyr som døde ut i begynnelsen av pleistocen. Den ble funnet i Nord-Amerika.


== Eksterne lenker ==
(en) Synthetoceras – kategori av bilder, video eller lyd på Commons
Orb (elv)

Orb er en 135 km lang elv i departementet Herault sør i Frankrike. Den renner gjennom byene Béziers og Bédarieux før den munner ut i Middelhavet ved Valras-Plage.


== Referanser ==
Gunnar Rogstad

Gunnar Rogstad (født 9. mars 1916 i Fana, død 10. juni 2012) var en norsk diplomat.
Etter Oslo handelsgymnasium 1934 drev han privat frem til 1942, da han ble kansellist ved konsulatet i Reykjavík.  Fra 1948 til 1952 var han visekonsul i Cape Town, men returnerte for å bli byråsjef i Utenriksdepartementet. Fra 1956 var han handelsråd i Bonn før han i 1960 returnerte til Oslo som underdirektør der han i 1965 ble ekspedisjonssjef for den handelpolitiske avdeling.  Deretter var han ambassadør i Haag 1967–1971, sjef for Norges Eksportråd fra 1971 og fra 1981 til 1984 ambassadør ved Norges ambassade i Stockholm.  Han mottok St. Olavs Orden i 1968 og 1984.
Han var sønn av Abraham Rogstad (1866–1954) og Ragna Habel (1882–1926) og gift med Kristin Bjørnsdotter.(født 1915).


== Referanser ==
Honoré Flaugergues

Honoré Flaugergues (16. mai 1755 i Viviers i Ardèche i Frankrike, død 26. november 1835 eller 20. november 1830) var en fransk astronom.
Han oppdaget "Den store komet av 1811" (C/1811 F1), og uavhengig medoppdaget "Den store komet av 1807" (C/1807 R1).
I et forsøk på måle rotasjonstiden til Mars, merket han seg uoverensstemmelser i beregning av når gulfargede områder viste seg og konkluderte med at disse kom fra atmosfæren snarer enn overflaten. Det derfor noen har gitt ham æren av å ha oppdaget støvskyer på Mars, men dette er omstridt da teleskopene på den tiden sannsynligvis var for små til å kunne vise dette.
I tillegg til astronomi var han aktiv innen medisin og arkeologi. Han studerte sykdommer arbeiderne i  ullindustrien fikk og organiserte arkeologiske utgravninger i Alba-la-Romaine.
Et krater på Mars har fått navn etter ham.


== Referanser ==


== Eksterne lenker ==
Short biography - kort biografi hos cometography.com
An annen biografi med forskjellig dødsdato (fransk)
Description of Mars observations by Flaugergues Arkivert 1. juli 2017 hos Wayback Machine. - Beskrivelser av observasjoner av Mars gjort av Flaugergues.
Better Things in Life (album)

Better Things in Life er et album av Jerry Reed som ble utgitt mars 1969. Albumet består av tolv sanger hvorav ni er laget av Reed selv samt en sang han skrev sammen med Chet Atkins. Sistnevnte var albumets produsent.Albumet ble relansert på CD 9. mai 2000 hvor den ble slått sammen med albumet Cookin'.


== Sporliste ==


=== Side 1 ===
«Roving Gambler» (Elie Siegmeister) – 2:13 – (innspilt 8. januar 1969)
«Pride Today» (Jerry Reed Hubbard) – 3:20 – (innspilt 7. januar 1969)
«The Likes of Me» (Jerry Reed Hubbard) – 2:16 – (innspilt 18. desember 1968/8. januar 1969)
«Blue's Land» (Jerry Reed Hubbard) – 2:15 – (innspilt 14. januar 1969)
«Coming Up Roses» (Jerry Reed Hubbard) – 2:52 – (innspilt 7. januar 1969)
«Johnny Wants to Be a Star» (Jerry Reed Hubbard) – 2:45 – (innspilt 18. desember 1968)


=== Side 2 ===
«There's Better Things in Life» (Jerry Reed Hubbard) – 3:27 – (innspilt 18. desember 1968)
«Oh What a Woman» (Jerry Reed Hubbard)– 2:45 – (innspilt 31. mai/1. juli 1968)
«Patches of Blue» (Jerry Reed Hubbard/Chet Atkins) – 2:20 – (innspilt 7. januar 1969)
«Swinging '69» (Jerry Reed Hubbard) – 1:55 – (innspilt 14. januar 1969)
«Someday You'll Call My Name» (Jean Branch/Eddie Hill) – 2:16 – (innspilt 8. januar 1969)
«I'm a Happy Man» (Jerry Reed Hubbard) – 2:50 – (innspilt 8. januar 1969)


== Musikere og instrumenter ==
Jerry Reed: vokal, gitar
Wayne Moss: gitar
Joe Edwards: gitar
Larry Butler: piano
Roy Huskey: bass
Norbert Putman: bass
Henry Strzelecki: bass
William Sanders: bass
Jerry Carrigan: trommer
Willie Ackerman: trommer
James Isbell: trommer
Kenneth Buttrey: trommer
Bill Walker: arrangementer
Brenton Banks: fiolin
George Binkley: fiolin
Lillian Hunt: fiolin
Pierre Menard: fiolin
Solie Fott: fiolin
Jo Parker: fiolin
Stephanie Woolf: fiolin
Marvin Chantry: bratsj
Gary Vanosdale: bratsj
Byron Bach: cello
Sadao Harada: cello
Harold Cruthirds: cello
Glen Baxter: trompet
Don Sheffield: trompet
Steve Sefsik: saksofon
Wayne Butler: saksofon, trombone
Irving Kane: trombone
Norman Ray: trombone


== Referanser ==
Hersleb Vogt

Svend Borchmann Hersleb Vogt (født 20. mai 1912 i Kristiania, død 9. november 1999) var en norsk diplomat.
Etter oppnådd cand.jur. fikk han jobb i Utenriksdepartementet med opphold i Paris i 1937 og i Roma i 1938. Sin aspirantprøve avla han i 1939. I desember 1943 gikk han til Norges legasjon i Stockholm som legasjonssekretær, ganske raskt seksjonssjef. Fra mars 1944 til krigens slutt var han ved regjeringen i London. Efter den andre verdenskrig ble han byråsjef i departementet fra 1946, før han fra 1949 til 1980 tjenestegjorde i utlandet.  I 1961 mottok han St. Olavs Orden.
Han var sønn av Lorentz Vogt  (1883–1958) som var direktør i Norges Industriforbund.


== Stasjoneringer ==
Norges ambassade i London, ambassaderåd 1949–1953
Norges ambassade i Tokyo, sendemann 1953–1958
Norges ambassade i Bonn, ambassadør 1958–1963 og sjef for Den norske militærmisjon i Berlin
Norges ambassade i København, ambassadør 1963–1967
Norges ambassade i Paris, ambassadør 1967–1973
Norges ambassade i Stockholm, ambassadør 1973–1977
Norges ambassade i Paris, ambassadør 1977–1980


== Referanser ==